
Poslovni br. 21  St-1008/18-10 


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudskog savjetnika Ivana Čulić, u stečajnom predmetu povodom zahtjeva Financijske agencije, Regionalni centar Osijek, L. Jagera 3, Osijek, OIB 85821130368 za provedbu skraćenog stečajnog postupka nad dužnikom Happy bar društvo s ograničenom odgovornošću za ugostiteljstvo i usluge, Osijek, Franje Krežme 16, MBS 030156400, OIB 20210262117,  dana  9. studenoga  2018.	

    r i j e š i o   j e

I. Obustavlja se skraćeni stečajni postupak nad stečajnim dužnikom Happy bar društvo s ograničenom odgovornošću za ugostiteljstvo i usluge, Osijek, Franje Krežme 16, MBS 030156400, OIB 20210262117.

II. Postupak će se nastaviti prema općim odredbama Stečajnog zakona.


Obrazloženje


Dana  18. srpnja   2018.  na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Osijek,  Klasa: 110-07/18-01/04, Ur.broj: 04-06-18-3117 od 17. srpnja 2018. nad stečajnim dužnikom Happy bar društvo s ograničenom odgovornošću za ugostiteljstvo i usluge, Osijek, Franje Krežme 16, MBS 030156400, OIB 20210262117.

           Nakon izvršenog uvida u sudski registar, sud je 19. srpnja 2018. sukladno čl. 430. Stečajnog zakona (NN  br. 71/15 i 104/17 dalje: SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 2. kolovoza 2018. zaprimljen je podnesak Županijskog državnog odvjetništva u Osijeku, broj: S-DO-142/2018 od 27. srpnja  2018. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 90.325,90 kuna, a koja se temelji na vjerodostojnoj ispravi – izlistu ovjerenih knjigovodstvenih kartica Ministarstva financija, Porezne uprave. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, obzirom je stečajni dužnik na dan  23. srpnja  2018. prema podacima iz Potvrde o blokadi, u neprekidnoj blokadi 126 dana. a u Očevidniku o redoslijedu plaćanja iskazani su dospjeli nepodmireni nalozi za plaćanje u ukupnom iznosu od 332.239,25  kuna, a istovremeno dužnik ima evidentiranu imovinu. 

Dana 03. rujna 2018. zaprimljen je podnesak vjerovnika Privredna banka Zagreb d.d., Zagreb, Radnička cesta 50, OIB: 02535697732 od 31. kolovoza  2018. kojim je na posebnom obrascu sukladno čl. 16. SZ-a dostavljen prijedlog za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 292.079,57 kuna, a koja se temelji na vjerodostojnoj ispravi – izvatku iz poslovnih knjiga vjerovnika. Također, vjerovnik je dostavio u spis dokaz o uplati predujma u iznosu od 10.000,00 kuna.

Slijedom navedenog, sud je sukladno čl. 16. st. 7. SZ-a donio zajedničku odluku o pristiglim prijedlozima te je skraćeni stečajni postupak obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, a s obzirom da nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  9.studenoga  2018. 

                                                                                  		              Sudac
Zapisničar: 							           Nada Roso 
Gordana Harc
																				      Sudski savjetnik
								      	 Ivan Čulić   


UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                          
D N A: 
1. FINA, RC Osijek 
2. ŽDO Osijek 
3. PBZ d.d., Zagreb
4. Stečajni dužnik 
5. e-oglasna ploča suda 
6. riješeno obustavom 
7. kal. 03/12

